Այո, 1980-ի օլիմպիական չեմպիոնը, մեր երկրի լավագույն մարզիկներից մեկը իրավացիորեն արտահայտել է այն տեսակետը, որը, համոզված ենք, շատ մարզասերների է հուզում. ինչու՞ է Առաքել Միրզոյանը իր անձնական մարզիչ հոր՝ օլիմպիական չեմպիոն Հոկսեն Միրզոյանի գլխավորությամբ մարզվել ու մարզվում ազգային թիմից առանձին: Համաձայնելով Վարդանյանի տվյալ քննադատությանը՝ նշենք, որ այդուհանդերձ, չի կարելի պնդել, թե անհաջողության գլխավոր պատճառը հենց դա էր: Այո, պակաս կարեւոր չէր նաեւ 77 կգ-ից կրկին 69 կգ քաշային կարգ վերադառնալը, քաշ գցելը, հին քաշին հարմարվելը: Սակայն վերջիվերջո ո՞րն էր մարզիկի ձախողման հիմնական պատճառը: Չէ՞ որ պատվիրված կիլոգրամները անծանոթ չէին նրան, դրանք հաղթահարվել են մարզումների ժամանակ եւ ոչ մեկ անգամ: